

Предшколска установа ,,Чукарица” Београд

Јелена Стевовић - медицинска сестра васпитач jecastevovich@gmail.com

Александра Милoвановић – медицинска сестра васпитач a2001milovanovic@gmail.com

**ЗАЈЕДНИЧКО УЧЕШЋЕ ДЕЦЕ И ОДРАСЛИХ У ДОКУМЕНТОВАЊУ У ПРОЈЕКТУ**

**„БУБА ТРАМВАЈ – ВОЗИМО СЕ“**

Резиме

Рад приказује процес развијања реалног програма ослоњен на документовање у јаслама

вртића „Невен“, ПУ „Чукарица“. Повезивањем претходних и будућих искуства који је видљив у

процесу документовања за све актере васпитно – образовног рада негујемо слику о детету

као компетентном и активном учеснику у документовању и родитељу као партнеру у

програму. Анализом пројектне приче &quot;Буба Трамвај - возимо се&quot; уочавамо да су у процесу

развијања теме/пројекта деца испољавала своју заинтересованост бирајући и преузимајући

иницијативу учешћем у креирању почетног и процесног паноа. Истражавали су свим својим

чулима. Креирана подстицајна средина омогућила је деци учење на различите начине.

Вођени радозналошћу, играли су се, учили, размењивали, правили изборе, одлучивали и

стицали сигурност. Временом су кроз рутине и ритуале сами постали креатори своје

средине. Значај ових пројеката огледа се у чињеници да су кроз игру и различите активности

јасленци усвајали вештине кроз вршњачко учење и у сарадњи са одраслима и локалном

зајединицом. Вредност процеса развијања реалног програма заједничким учешћем деце и

одраслих видљива је у процесу документовања. Заједница професионалног учења одразила

се на рефлексију и даље унапређивање праксе.

Кључне речи: игра, учење, срадња, иницијатива, заједништво.

 